Mä hätt sofort gmerggt, ases da um vil mee gaat as nu öppe drum, öb mä «Alte» äm Schluss mit «e» schriibi oder (wes halt di meischte Lüüt mached) mit «ä». Nei, i demm Pricht ischs umne ganz eigeni Schprach ggange, und äm Schluss  hätts uusdrüggli gheisse, «dass es die meisten Jugendlichen stört, wenn die Eltern ihre Sprache übernehmen». Es göng nämmli um das exaggt Gägeteil: «dass die Jugendlichen sich mit ihrer Sprache abgrenzen wollen.» Zum Teil wirt das ggraate und zum Teil nüd: Gwüssni Uusdrügg wärded mit der Ziit au für ander Lüüt gängig wärde - aber dä wirts lengschtens wider nüüi gii, wo nu di ganz Junge under sich bruuched. Schpraach pliibt au da öppis, wo pschtändig im Fluss isch - und niemer cha und söll ds Gägeteil  befäle.